ananddey/assamese-wiki-corpus huggingface dataset:
কহিনুৰ

কহিনুৰ এক বিখ্যাত, ঐতিহাসিক হীৰা। বৰ্তমান ২১.১২ গ্ৰাম (১০৫ কেৰেট) ওজনৰ এই হীৰাখণ্ডই এসময়ত বিশ্বৰ বৃহত্তম হীৰা হিচাপে স্বীকৃতি লাভ কৰিছিল। কহিনুৰক প্ৰথমে কʼত পোৱা গৈছিল,সেই সম্পৰ্কে বহু কাহিনী আৰু কিংবদন্তি থাকিলেও ঐতিহাসিক প্ৰমাণৰ মতে অন্ধ্ৰপ্ৰদেশৰ গোলকুণ্ডাত ইয়াৰ প্ৰথম উল্লেখ পোৱা যায়। তেতিয়া অৱশ্যে ইয়াৰ নাম কহিনুৰ নাছিল। দিল্লীত গিয়াছুদ্দিন টোগলক শ্বাহে ৰাজত্ব কৰাৰ সময়ত তেওঁৰ পুত্ৰ উলুঘ খানে দাক্ষিণাত্য অভিযান চলায় আৰু বহু মূল্যৱান মণি-মুকুতাৰ লগতে এই হীৰাখণ্ডও লুট কৰি লৈ যায়। তাৰ পাছৰ পৰা এই হীৰা দিল্লীৰ শাসকৰ সম্পত্তিত পৰিণত হয় আৰু ১৫২৬ চনত বাবৰে দিল্লীত মোগল সাম্ৰাজ্যৰ শাসন কেন্দ্ৰ প্ৰতিষ্ঠা কৰাৰ পাছত কহিনুৰ বাবৰৰ হাতলৈ আহে। বাবৰে ইয়াৰ মূল্য নিৰ্ধাৰণ কৰিছিল -সমগ্ৰ পৃথিৱীৰ মানুহক দুদিন খুৱাব পৰা পৰিমাণৰ ধন। মোগল সম্ৰাট ছাহজাহানে তেওঁৰ ময়ূৰ সিংহাসনত এই হীৰাখণ্ড লগাই লৈছিল। ১৭৩৯ চনত নাদিৰ শ্বাহে ভাৰত আক্ৰমণ কৰে আৰু বহু ধন-সম্পত্তিৰ লগতে কহিনুৰ হীৰাসহ ময়ূৰ সিংহাসনখনো পাৰস্যলৈ লৈ যায়। দৰাচলতে ১৭৩৯ চনৰ পৰাহে এই হীৰাৰ নাম কহিনুৰ বুলি জনাজাত হৈ আহিছে। ১৭৪৭ চনত নাদিৰ শ্বাহৰ মৃত্যুৰ পাছত কহিনুৰ হীৰা আফগানিস্তানৰ আহমেদ শ্বাহ আব্দালিৰ হাতলৈ আহে। ১৮৩০ চনত আফগানিস্তানৰ ভগনীয়া ৰজা শ্বাহ চুজাই পলাই আহিবৰ সময়ত এই হীৰাও লৈ আহে আৰু সহায়ৰ বিনিময়ত কহিনুৰ পঞ্জাবৰ ৰজা ৰঞ্জিত সিঙৰ হাতত অৰ্পণ কৰে। ১৮৪৯ চনত পঞ্জাব ইংৰাজৰ অধীনলৈ যায় আৰু এই হীৰাও ইংৰাজৰ দৃষ্টিলৈ আহে। ১৮৫১ চনত ৰঞ্জিত সিংহৰ উত্তৰাধিকাৰী দিলীপ সিঙে ব্ৰিটিছ ভাইচৰয় লৰ্ড ডেলহাউছিৰ প্ৰস্তাৱ মৰ্মে এই হীৰা আনুষ্ঠানিকভাৱে মহাৰাণী ভিক্টোৰিয়াৰ হাতত অৰ্পণ কৰে। ১৯৩৬ চনত এই হীৰাক ইংলেণ্ডৰ ৰাণীৰ মুকুটত সুশোভিত কৰা হয় আৰু ৰাণী এলিজাবেথে (পাছত ৰাণী মাতৃ নামেৰে পৰিচিত) সেই মুকুট পৰিধান কৰে। ২০০২ চনত,তেওঁৰ কফিনৰ ওপৰত এই হীৰাকো সংযুক্ত কৰা হয়। এতিয়া ই ʼটাৱাৰ অব লণ্ডনʼত সংৰক্ষিত অৱস্থাত আছে।

তথ্যসংগ্ৰহ

শ্ৰেণী:সামগ্ৰী
শ্ৰেণী:বিখ্যাত হীৰা
শ্ৰেণী:ব্ৰিটিছ শাসিত ভাৰত
মাকুম

মাকুম (IPA: mɑːkəm) অসমৰ তিনিচুকীয়া জিলাত অৱস্থিত এখন নগৰ। 'মাকুম' শব্দটো চীনা শব্দৰ পৰা উৎপত্তি হোৱা যাৰ অৰ্থ "meeting point। " প্ৰকৃততে এই অঞ্চলতে অসমৰ তিনিখন প্ৰধান চহৰ তিনিচুকীয়া, ডিগবৈ আৰু ডুমডুমা লগ হোৱাৰ বাবে ইয়াৰ নাম মাকুম হৈ পৰে। আন এটা জনশ্ৰুতি অনুসৰি মাকুম এখন ইতিহাস প্ৰসিদ্ধ ঠাই। মাকুম হ'ল টাই খামটি শব্দ।" মা" মানে আহা আৰু "কুম" মানে কথা পাতো । মৰান জনগোষ্ঠীৰ সৈতে যুদ্ধ লাগি বাগৰি পৰাস্ত হোৱা খামটি - চিংফৌ জনগোষ্ঠীয়ে মৰাণৰ সৈতে চুক্তি কৰিবলৈ আলোচনা কৰিছিল। সেয়ে ঠাইখনৰ নাম মাকুম হয়। তদুপৰি এই মাকুমতে ৩৭ আৰু ৩৮ নং ৰাষ্ট্ৰীয় ঘাইপথ মিলিত হৈছে। ইয়াতে অৱস্থিত মাকুম ৰে'লৱে ষ্টেচন ভাৰতীয়া ৰেলৰ আটাইতকৈ পূবত অৱস্থিত ষ্টেচন।

মাকুম ডিব্ৰুগড় লোকসভা সমষ্টিৰ অন্তৰ্ভুক্ত।

ভৌগোলিক অৱস্থান

মাকুম ভৌগোলিকভাৱে অৱস্থিত। এই অঞ্চলৰ সাগৰৰ পৰা গড় উচ্চতা ১২২ মিটাৰ (৪০০ ফুট)। এই টাউনখন তিনিচুকীয়াৰ পৰা ৭ কিমি পূবে অৱস্থিত। এই অঞ্চলটো দাঁতিকাষৰীয়া সৰু-বৰ ঠাইসমূহৰ সৈতে ঘাইপথ আৰু ৰে'লপথেৰে সংযোজিত হৈ আছে।

জন গাঁথনি

২০১১ চনৰ লোকপিয়ল অনুসৰি, মাকুমৰ মুঠ জনসংখ্যা ১৬,৯২৩ জন। ইয়াৰে ৮,৭৭০জন পুৰুষ আৰু ৮,১৫৩ গৰাকী মহিলা। মাকুমৰ গড় সাক্ষৰতাৰ হাৰ ৭৯.২৫%। ইয়াৰ ভিতৰত পুৰুষ আৰু মহিলাৰ পৃথকভাৱে গড় সাক্ষৰতাৰ হাৰ হ'ল ৮৪.১৬% আৰু ৭৪.০৪%। মাকুমৰ জনসংখ্যাৰ ১১.৫৩% ছয় বছৰ বয়সৰ অনুৰ্ধৰ।

অৰ্থনীতি

মাকুম এখন উদ্যোগিক নগৰ। ইয়াত কেইবাটাও ডাঙৰ প্লাইউডৰ কাৰখানা আছিল যদিও বৰ্তমান প্ৰায়ভাগেই বন্ধ হৈ আছে। তদুপৰি মাকুমত ভালেসংখ্যক চাহ কাৰখানা আছে। অন্যান্য উদ্যোগসমূহ হ'ল, আটা, মম ইত্যাদি। মাকুম নগৰৰ আশে পাশে ভালসংখ্যক চাহ বাগান আছে। বিভিন্ন ব্যৱসায়িক প্ৰতিষ্ঠান গঢ়ি উঠিছে। যাৰফলত স্থানীয় ৰাইজক এনে ব্যৱসায়িক প্ৰতিষ্ঠানে প্ৰয়োজনীয় চাহিদা পূৰণ কৰে। অন্যান্য ব্যৱসায়িক প্ৰতিষ্ঠানৰ তুলনাত মাকুমত কিতাপৰ প্ৰতিষ্ঠান বা দোকান কম। ২০০৮ চনত প্ৰতিষ্ঠিত মাকুমৰ "বৰুৱা বুক ষ্টল" ত উপলদ্ধ বিভিন্ন ধৰণৰ কিতাপে অঞ্চলটোৰ বিভিন্ন শৈক্ষিক প্ৰতিষ্ঠান তথা শিক্ষা অনুৰাগীৰ কিতাপৰ চাহিদা পূৰণ কৰে।

মাকুমত থকা বেংক বা বিত্তীয় প্ৰতিষ্ঠানৰ শাখাকেইটা হ'ল ক্ৰমে কানাড়া বেংক,ষ্টেট বেংক অৱ ইণ্ডিয়া, পাঞ্জাব নেচনেল বেংক আৰু অসম গ্ৰামীণ বিকাশ বেংক।

শিক্ষা

মাকুমত ভালসংখ্যক চৰকাৰী আৰু বেচৰকাৰী শিক্ষা প্ৰতিষ্ঠান আছে। মাকুমৰ গোপাল কৃষ্ণ বালিকা বিদ্যালয় খন হ'ল আটাইতকৈ পুৰণি বিদ্যালয়। উল্লেখযোগ্য বিদ্যালয় সমূহ হ'ল-

বিদ্যালয়-
Ganga Bishan Chowkhani উচ্চতৰ মাধ্যমিক বিদ্যালয়(চৰকাৰী)
গোপালকৃষ্ণ বালিকা বিদ্যালয়(চৰকাৰী)
ৰে'লৱে বিদ্যালয়(চৰকাৰী)
মাকুম হিন্দী বিদ্যালয় (চৰকাৰী)
জাতীয় বিদ্যালয়(বেচৰকাৰী)
শংকৰদেৱ শিশু নিকেতন (বেচৰকাৰী)
মাকুম মহাবিদ্যালয় ( বেচৰকাৰী খণ্ড)
অন্যান্য-

বনৰক্ষীৰ প্ৰশিক্ষণ প্ৰতিষ্ঠান (Forest's guards training school)
তিনিচুকীয়া পলিটেকনিক
তিনিচুকীয়া চিকিৎসা মহাবিদ্যালয় আৰু চিকিৎসালয়

চাইনা টাউন

মাকুম অঞ্চলটোত এসময়ত ১৮৩০ৰ দশকত চীনৰ পৰা অহা বহু লোকে বাস কৰিছিল। ১৯৬২ চনত চীন আৰু ভাৰতৰ যুদ্ধৰ সময়ত এই চাইনা টাউন বন্ধ কৰি দিয়া হয়। বৰ্তমান এই চাইনা টাউন (বৰ্তমানৰ চীনাপট্টি) ত স্থানীয় লোকে বসবাস কৰে যদিও বহুতো চীনা আৰ্হিৰ ঘৰ দেখিবলৈ পোৱা যায়। এই চীনা লোকসকলৰ অতীত আৰু বৰ্তমানক লৈ অসমীয়া লেখিকা ৰীতা চৌধুৰীয়ে 'মাকাম' নামৰ এখন গ্ৰন্থ ৰচনা কৰিছে। মাকুমৰ পুৰণি আৰক্ষী থানা খন চীনা সকলৰ এসময়ত ক্লাব ঘৰ আছিল আৰু বৰ্তমানৰ মাকুমৰ হিন্দী স্কুলখন এসময়ত চীনা সকলৰ স্কুল আছিল।

তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:তিনিচুকীয়া জিলা
বিজয়তা পণ্ডিত

বিজয়তা পণ্ডিত এগৰাকী ভাৰতীয় অভিনেত্ৰী আৰু নেপথ্য কণ্ঠশিল্পী। তেওঁৰ প্ৰথম ছবি লাভ ষ্ট'ৰীৰ (১৯৮১) বাবে বিখ্যাত।

কেৰিয়াৰ

ৰাজেন্দ্ৰ কুমাৰে লাভ ষ্ট'ৰীৰ (১৯৮১) বাবে বিজয়তাক পুত্ৰ কুমাৰ গৌৰৱৰ সৈতে কাষ্টিং কৰিছিল। এইখন বক্স অফিচত "ব্লকবাষ্টাৰ" ছবি সাব্যস্ত হৈছিল। তেওঁ আৰু গৌৰৱে ষ্টাৰ ক্ৰছড্ প্ৰেমিক-প্ৰেমিকাৰ চৰিত্ৰত অভিনয় কৰিছিল আৰু পৰ্দাৰ বাহিৰতো তেওঁলোকৰ সম্পৰ্ক গঢ় লৈ উঠিছিল। যদিও ছবিখন হিট হৈছিল, তথাপিও বিভিন্ন কাৰণত তেওঁৰ কেৰিয়াৰে আগবঢ়া নাছিল। পাৰিবাৰিক চাপৰ বাবে তেওঁলোকৰ সম্পৰ্কও শেষ হৈ গ'ল। তেওঁৰ চলচ্চিত্ৰ কেৰিয়াৰৰ এই ব্যৱধানৰ বাবে বিজয়তাই ৰাজেন্দ্ৰ কুমাৰক দোষাৰোপ কৰে।

কেইবছৰমানৰ পিছত বিজয়তাই মোহব্বত (১৯৮৫) ছবিখনেৰে পুনৰ ছবি জগতলৈ উভতি আহে॥ তেওঁ কাৰ থিফ (১৯৮৬) ছবিখন পৰিচালনা কৰা সমীৰ মালকনৰ সৈতে বিবাহপাশত আবদ্ধ হয় যদিও বৈবাহিক জীৱন অতি কম সময়ৰ বাবে আছিল। বিজয়তাই মুখ্য চৰিত্ৰত অভিনয় কৰা ছবিসমূহৰ ভিতৰত আছে- জীতে হ্যায় শ্বান ছে (১৯৮৬), দীৱানা তেৰে নাম কা (১৯৮৭), জলজলা (১৯৮৮), প্যাৰ কা তুফান (১৯৯০)। সুজিত গুহ পৰিচালিত ব্লকবাষ্টাৰ বাংলা ছবি অমৰ সংগীতো (১৯৮৭) তেওঁ বাংলা ছবি বিয়েৰ ফুলৰ বাবেও এটা গীত গাইছে।

তথ্য সংগ্ৰহ

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় নেপথ্য কণ্ঠশিল্পী
কোচা ৰাভা

কোচা ৰাভা
অসমৰ জনগোষ্ঠীৰ প্ৰধান জনজাতি ৰাভাৰ কেইটিমান ফৈদ আছে তাৰে ভিতৰত কোচা ৰাভা এটি উল্লেখযোগ্য | কোচা ৰাভা সকল প্ৰধানকৈ অসমৰ কোকৰাঝাৰ, ধুবুৰী জিলাৰ লগতে পশ্চিম বংগৰ কিছু এলেকাত আন কিছু দেশত বসবাস কৰি আছে |

এওঁ লোকৰ নিজস্ব ভাষা সংস্কৃতি লোকাচাৰ আছে| বিবাহ, পূজা, লোকবিশ্বাস, লোক ঔসুধ আদিৰ প্ৰচলন আছে|
কোচা ৰাভা সকলৰ আৰাধ্য দেৱী হৈছে ৰন্তুক | ৰাভা সকলৰ নিজস্ব সাঁজ পাৰ আৰু ভাষা আছে |
কোচা ৰাভা সকলে নিজে বোৱা কাপোৰ পৰিধান কৰে | মহিলা সকলে তাত শালত বিভিন্ন ধৰণৰ কাপোৰ প্ৰস্তুত কৰে | ৰাভা মহিলা সকলে তিনিখলপীয়া পৰিধান কৰা বস্ত্ৰক লুফুন -কাম্বাং - কেমলেট বুলি জনা যায় | কাম্বাং কেমলেটৰ নিজস্ব ফুল চানেকি আছে।

কোচা ৰাভা সকলৰ প্ৰধান খাদ্য হৈছে ভাত আৰু তাৰ লগত বিভিন্ন ধৰণৰ আঞ্জা | ৰাভা সকলৰ প্ৰধান আঞ্জা হৈছে মূচুমুই |কোচা লৰাভা সকলৰ প্ৰধান জীৱিকা কৃষি আৰু তাৰ লগতে মাছ মৰা, হাবিৰ পৰা খৰি বুটলি বিক্ৰী কৰা আদি |
কোচ ৰাভা সকলৰ প্ৰধান গোত্ৰ হৈছে পৗঞ্চিবক , কাৰা, নগৰা, কামা, লকবক ইত্যাদি গোত্ৰ পোৱা যায় |
কোচ ৰাভা সকলৰ সমাজ মাতৃ তান্ত্ৰিক সমাজ | কোচ ৰাভা সকলৰ মাজত ঘৰ জোৱাই ৰখা বা পুনৰ বিবাহৰ প্ৰচলন আছে |
সিন্ধি ৱিকিপিডিয়া

সিন্ধি ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ সিন্ধি সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত সিন্ধি ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

সিন্ধি ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
ব্ৰুণেই

ব্ৰুণেই (মালয় ভাষা: Negara Brunei Darussalam) দক্ষিণ পূব এছিয়াৰ এখন ৰাষ্ট্ৰ। ই এখন ৰাজতান্ত্ৰীক ইছলামী দেশ। দেশখন বৰ্ণীও দ্বীপৰ উত্তৰ উপকূলত অৱস্থিত। ইয়াৰ উত্তৰে দক্ষিণ চীন সাগৰ, আৰু বাকী সকলো দিশতে মালয়েছিয়া। ব্ৰুণেই তেল সম্পদত সমৃদ্ধ এখন ধনী ৰাষ্ট্ৰ। ১৯৬০ দশকৰ শেষৰ ফালে এই অঞ্চলৰ একমাত্ৰ দেশ হিচাপে ব্ৰুণেই ব্ৰিটিছ উপনিবেশৰ অন্তৰ্গত থকাৰ সিদ্ধান্ত লয়। ১৯৮৪ চনত এই দেশস্বাধীন হয়।

ব্ৰুণেই দুটা ব্ৰুনাই বেলেগ বেলেগ অঞ্চলৰে গঠিত। ইয়াৰ ভিতৰত পশ্চিম অংশতো বৃহত্তৰ। এই অংশতে সমুদ্ৰ বন্দৰ আছে। এই দুই অংশক মালয়েছিয়াৰ সাৰাওয়াক প্ৰদেশে আগুৰি আছে। বন্দৰ চিৰি বেগাৱান ব্ৰুণেইৰ ৰাজধানী। ইয়াৰ আয়তন মাত্ৰ ৫,৭৬৫ বৰ্গকিলোমিটাৰ।

ৰাজনীতি

ব্ৰুণেইৰ ৰাজনীতি এখন পৰম ৰাজতন্ত্ৰ। একক চৰকাৰৰে ইয়াৰ প্ৰশাসনিক কাম-কাজ চোৱা-চিতা কৰে। ব্ৰুণেইৰ চুলতান ৰাষ্ট্ৰ আৰু চৰকাৰৰ প্ৰধান। তেওঁৰ হাতত সকলো ক্ষমতা নিহিত হৈ থাকে। ইয়াত ২০ সদস্যবিশিষ্ট এখন আইন প্ৰণয়ন সমিতি আছে। পিছে ইয়াৰ সদস্য সকলেও কেৱল আইন প্ৰণয়নত পৰামৰ্শদাতা হিচাপে কাম কৰে। ১৯৫৯ চনৰ সংবিধান অনুযায়ী পাদুকা চিৰি বাগিন্দা হ’ল হাজি হাছানাল বোলকিয়াহ মুইজাদ্দিন ৱাদ্দাউল্লাহ হলেন দেশৰ প্ৰধান। ১৯৬০ৰ দশকত এক বিপ্লৱৰ পৰা ব্ৰুণেইত মাৰ্শাল ল’ জাৰি কৰা হৈছে।

ভাষা

মালয় ভাষা আৰু ইংৰাজী ভাষা ব্ৰুণেইৰ চৰকাৰী ভাষা। মালয় ভাষাত লেটিন আৰু আৰবি দুয়োটা লিপিৰে ব্যৱহাৰ কৰা হয়। ব্ৰুণেইৰ আধাতকৈও বেছি অধিবাসীৰ মাতৃভাষা মালয় ভাষা। আনহাতে ইংৰাজী মাতৃভাষী লোকৰ সংখ্যা দ্বিতীয় স্থানত। ইয়াৰ প্ৰায় ১২% লোক চীনা ভাষাৰ বিভিন্ন উপভাষা ব্যৱহাৰ কৰে। তদুপৰি ইয়াত কেইবাটাও সংখ্যালঘু ভাষা প্ৰচলিত। মালয় ভাষা দেশখনৰ সৰ্বজনীন ভাষা বা লিঙ্গুৱা ফ্ৰাংকা হিচাপে স্বীকৃত। ইদানীং পৰ্যটন আৰু বাণিজ্যত ইংৰাজী ভাষাৰ প্ৰসাৰ হৈছে।

সংস্কৃতি

ব্ৰুণেইৰ সংস্কৃতি দৃঢ়ভাবে মালয় সংস্কৃতি আৰু ইছলামী ধৰ্মৰ দ্বাৰা প্ৰভাৱিত হৈছে। ইয়াৰ সংস্কৃতিৰ জনগাঁথনিৰ প্ৰভাৱ আটাইতকৈ বেছি। ব্ৰুণেইৰ জনসংখ্যাৰ দুই-তৃতীয়াংশ মালয়, আৰু বাকী চীনা, ভাৰতীয় আৰু ডায়াকস, দুসুন্স আৰু কেদাযান্সৰ দৰে আদিবাসী মালয়ৰে গঠিত।

চুন্নী ইছলাম ব্ৰুণেইৰ চৰকাৰী ধৰ্ম। ২০১৪ চনৰ পৰা ইয়াত শ্বৰীয়াত আইন প্ৰণয়ন কৰা হৈছে।

নগৰ-চহৰ

চৰকাৰীভাৱে ব্ৰুণেইত এখনো স্বীকৃতিপ্ৰাপ্ত চহৰ নাই। ইয়াৰ কিছুমান গুৰুত্বপূৰ্ণ অঞ্চল হ’ল :

বন্দৰ চিৰি বেগাৱান (জনসংখ্যা ~১৮১,৫০০)
কোআলা বেলাইত (জনসংখ্যা ~৩৮,০০০)
চেৰিয়া (জনসংখ্যা ~৩৫,৪০০)
জেৰুদং (জনসংখ্যা ~৩০,০০০ )
টুটং (জনসংখ্যা ~২৭,৫০০)
বাঙাৰ
মুৱাৰা - ব্ৰুণেইৰ একমাত্ৰ গভীৰ সাগৰীয় বন্দৰ
চুকাং
পনাগা

মুদ্ৰা

ব্ৰুণেই ৰিংগিট ইয়াৰ মূল মুদ্ৰা। ছিংগাপুৰ ডলাৰো ইয়াত ব্যৱহাৰ হয়। দুয়োবিধ মুদ্ৰাৰ মূল্য একে।

ব্ৰুণেইৰ ৰাজহৰ বুজন অংশ তেল আৰু পৰ্যটনৰ পৰা আহে।

তথ্য উৎস

শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
জাইটুন বানো

জাইটুন বানো (; ১৮ জুন ১৯৩৮ – ১৪ ছেপ্টেম্বৰ ২০২১) এগৰাকী পাকিস্তানী কবি, চুটিগল্প লেখক, ঔপন্যাসিক, সম্প্ৰচাৰক আৰু খাইবাৰ পখতুনখোৱাত নাৰী অধিকাৰৰ সমৰ্থক আছিল। তেওঁ মূলতঃ পাষ্টো আৰু উৰ্দু ভাষাত লিখিছিল। কেতিয়াবা, তেওঁক খাতুন-ই-আৱাল (প্ৰথম মহিলা) বা "পাষ্টো কল্পকাহিনীৰ প্ৰথম মহিলা" বুলিও কোৱা হয়, যিটো সন্মানীয় উপাধি পষ্টুনসকলৰ নাৰী অধিকাৰৰ প্ৰতি তেওঁৰ অৱদানৰ স্বীকৃতি স্বৰূপে তেওঁক প্ৰদান কৰা হয়। তেওঁ চৌবিশখনতকৈও অধিক গ্ৰন্থ লিখিছিল, য'ত তেওঁৰ প্ৰথম চুটিগল্প হিন্দৰা (আইনা) আছিল যিটো পাষ্টো ভাষাৰ অন্যতম বিশিষ্ট লেখা হিচাপে প্ৰকাশ পাইছে।

শিক্ষা আৰু নেপথ্য

জাইটুনে চহৰৰ এখন বিদ্যালয়ৰ পৰা প্ৰাথমিক বিদ্যালয় আৰু মেট্ৰিক লাভ কৰে শিক্ষা সমাপ্ত কৰাৰ পিছত তেওঁ বিভিন্ন শিক্ষানুষ্ঠানত অধ্যাপনা কৰে, বিশেষকৈ পেছাৱাৰ পাব্লিক স্কুলত আৰু পিছলৈ পাকিস্তান ব্ৰডকাষ্টিং কৰ্প'ৰেশ্যনত যোগদান কৰে আৰু প্ৰযোজক হিচাপে কাম কৰে।লেখাৰ ক্ষেত্ৰত আত্মপ্ৰকাশ কৰাৰ পূৰ্বে তেওঁ ৰেডিঅ' পাকিস্তান আৰু চৰকাৰী মালিকানাধীন টেলিভিছন চেনেল পাকিস্তান টেলিভিছন কৰ্প'ৰেশ্যনৰ সৈতে জড়িত আছিল৷

সাহিত্যিক জীৱন

বানোৱে ১৯৫৮ চনত নৱম শ্ৰেণীত পঢ়ি থকাৰ সময়তে হিন্দৰা (আইনা) নামৰ প্ৰথমটো চুটিগল্পৰ জৰিয়তে নিজৰ সৃষ্টিযাত্ৰা আৰম্ভ কৰিছিল। ১৯৫৮ চনৰ পৰা ২০০৮ চনৰ ভিতৰত উৰ্দু আৰু পাষ্টো ভাষাত কল্পকাহিনী গ্ৰন্থ আৰু চুটিগল্প লিখিছিল। তেওঁৰ প্ৰকাশনসমূহৰ ভিতৰত আছে মাত বাংগ্ৰী, খোবুনা (১৯৫৮), জুয়াণ্ডি ঘমুনা (১৯৫৮), বাৰ্জে আৰ্জু (১৯৮০), আৰু ৱাকট কী ডেহলিজ পাৰ (১৯৮০)। তেখেতে ১৯৫৮ চনৰ পৰা ২০১৭ চনৰ ভিতৰত লিখা দা শ্বাগু মাজাল (বালিৰ মাজেৰে যাত্ৰা) নামৰ চুটিগল্প প্ৰকাশ কৰে।

মৃত্যু

২০২১ চনৰ ১৪ ছেপ্তেম্বৰ তাৰিখে পাকিস্তানৰ পেছাৱৰৰ লেডি ৰিডিং চিকিৎসালয়ত ৰোগজনিত কাৰণত তেওঁ মৃত্যু হয়৷

তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:কবি
শ্ৰেণী:গল্পকাৰ
মায়া বিশ্বকৰ্মা

মায়া বিশ্বকৰ্মা( জন্ম ১৩ অক্টোবৰ, ১৯৮২ চন) মধ্যপ্ৰদেশৰ গ্ৰাম্য আৰু জনজাতীয় অঞ্চলত ঋতুস্ৰাৱৰ পৰিষ্কাৰ-পৰিচ্ছন্নতাৰ সজাগতাৰ কামৰ বাবে পৰিচিত এগৰাকী ভাৰতীয় সমাজ কৰ্মী আৰু উদ্যোগী। তেওঁক "ভাৰতৰ প্যাডৱ’মেন" বুলিও জনা যায়।২০১৬ চনত তেওঁ ঋতুস্ৰাৱৰ স্বাস্থ্যজনিত সমস্যাসমূহৰ সমাধান, কম খৰচী অনাময় নেপকিন প্ৰদান আৰু গ্ৰাম্য উন্নয়নৰ প্ৰসাৰৰ বাবে সুকৰ্মা ফাউণ্ডেশ্যন প্ৰতিষ্ঠা কৰে।

প্ৰাথমিক জীৱন আৰু শিক্ষা

ভাৰতৰ মধ্যপ্ৰদেশৰ নৰসিংপুৰ জিলাৰ মেহৰাগাওঁ গাঁৱত ১৯৮২ চনৰ ১৩ অক্টোবৰত বৈশ্বকৰ্মান পন্থাৰ পৰিয়ালত মায়া বিশ্বকৰ্মাৰ জন্ম হৈছিল। তেওঁ ঋতুস্ৰাৱৰ বিষয়ে তথ্যৰ সীমিত সুবিধা লাভ কৰি ডাঙৰ হৈছিল, যিটো ভাৰতত নিষিদ্ধ আৰু উল্লেখযোগ্য স্বাস্থ্যজনিত প্ৰত্যাহ্বান বুলি গণ্য কৰা হৈছিল। তেওঁ উল্লেখ কৰিছে যে তেওঁ ২৬ বছৰ বয়সলৈকে চেনিটেৰী পেড ব্যৱহাৰ কৰা নাছিল কাৰণ ইয়াৰ সুবিধা আৰু সজাগতাৰ অভাৱ আছিল।

হাইস্কুল শিক্ষান্ত পৰীক্ষাত উত্তীৰ্ণ হোৱাৰ পিছত জবলপুৰৰ ৰাণী দুৰ্গাৱতী বিশ্ববিদ্যালয় (আৰ ডি ভি ভি বিশ্ববিদ্যালয়)ত পঢ়ি জৈৱ ৰসায়ন বিজ্ঞানত স্নাতক আৰু স্নাতকোত্তৰ ডিগ্ৰী লাভ কৰে। তেওঁ নতুন দিল্লীৰ অল ইণ্ডিয়া ইনষ্টিটিউট অৱ মেডিকেল ছায়েন্সত (এইমছ) নিউক্লিয়াৰ মেডিচিনত স্নাতকোত্তৰ থিছিছৰ কাম চলাইছিল আৰু পিছলৈ তাত জুনিয়ৰ ৰিচাৰ্চ ফেলো হিচাপে কাম কৰিছিল। তাৰ পিছত তেওঁ কেলিফৰ্ণিয়া বিশ্ববিদ্যালয়, ছান ফ্ৰান্সিস্কো (UCSF)ত লিউকেমিয়াৰ ওপৰত গুৰুত্ব আৰোপ কৰি কেন্সাৰ জীৱবিজ্ঞান গৱেষণাত কাম কৰে। কম খৰচী চেনিটেৰী পেড মেচিন উদ্ভাৱনৰ বাবে পৰিচিত অৰুণাচলম মুৰুগানন্থমৰ পৰাও তেওঁ অনুপ্ৰাণিত হৈছিল। ফাউণ্ডেচনে ঋতুস্ৰাৱৰ পৰিষ্কাৰ-পৰিচ্ছন্নতাৰ প্ৰতি সজাগতা বৃদ্ধিৰ বাবে কাম কৰে, যাৰ লক্ষ্য হৈছে ইয়াৰ লগত জড়িত কলংক হ্ৰাস কৰা আৰু মহিলাসকলক আৰটিআই, ইউটিআই আৰু ছাৰ্ভাইকেল কেন্সাৰৰ সৈতে সম্ভাৱ্য সম্পৰ্কৰ দৰে স্বাস্থ্যজনিত বিপদৰ বিষয়ে জ্ঞান দিয়া। এটা মূল কাৰ্যকলাপ হৈছে "নো টেনচন" ব্ৰেণ্ড নামেৰে কম খৰচী চেনিটেৰী নেপকিন নিৰ্মাণ আৰু বিতৰণ।

ৰাজনৈতিক কেৰিয়াৰ

বিশ্বকৰ্মাই ২০১৪ চনৰ লোকসভা নিৰ্বাচনত নৰ্মদাপুৰম সমষ্টিৰ পৰা আম আদমী পাৰ্টিৰ প্ৰাৰ্থী হিচাপে প্ৰতিদ্বন্দ্বিতা কৰিছিল যদিও নিৰ্বাচিত হোৱা নাছিল। ২০২২ চনৰ জুলাই মাহত তেওঁ নৰসিংপুৰ জিলাৰ ছৈখেদা গ্ৰাম পঞ্চায়তৰ সৰপঞ্চ (গাঁও পৰিষদৰ মুৰব্বী) হিচাপে বিনা প্ৰতিদ্বন্দ্বিতাৰে নিৰ্বাচিত হয়।

বঁটা আৰু স্বীকৃতি

বিশ্বকৰ্মাক কেতিয়াবা "ভাৰতৰ প্যেডৱ’মেন" বা "প্যাড-জিজী" (পেদ ভগ্নী) বুলিও কোৱা হয়। ২০২০ চনত তেওঁ ঋতুস্ৰাৱৰ পৰিষ্কাৰ-পৰিচ্ছন্নতাৰ সজাগতামূলক কামৰ বাবে দেৱী বঁটা লাভ কৰে।

তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতীয় নাৰী
মৌলবাদ

মৌলবাদ হৈছে কঠোৰ ধৰ্মীয় মতবাদসমূহক অনুসৰণ কৰাৰ চাহিদা; যি সাধাৰণতে উদাৰ ধৰ্মতত্ত্বেৰ বিৰুদ্ধে এক প্ৰতিক্ৰিয়াক বুজায়। এই শব্দটো ইংৰাজী ফাণ্ডামেণ্টালিজম শব্দেৰ অনুবাদ। মৌলবাদ শব্দটোৰ সাধাৰণ অন্য অৰ্থ হ'ল মূলজাত। ইয়াত মূল শব্দৰ দ্বাৰা ধৰ্মক বুজোৱা হৈছে। অৰ্থাৎ আদি কালৰ পৰাই এই ধাৰণাটো ধৰ্মৰ লগত সংযুক্ত হৈ আছে। মৌলবাদীসকলে আক্ষৰিক অৰ্থত ধৰ্মৰ সকলো কথাই গ্ৰহণ কৰে। মৌলবাদ বা Fundamentalism শব্দটি সৰ্বপ্ৰথম ১৯২২ চনত আমেৰিকাত ব্যৱহৃত কৰা হৈছিল।

তথ্যসূত্ৰ

শ্ৰেণী:ইছলাম ধৰ্ম
শ্ৰেণী:দৰ্শন
জন ফ্ৰেদাৰিক হাৰ্বাট

জন ফ্ৰেদাৰিক হাৰ্বাট (ইংৰাজীঃ Johann Friedrich Herbart) (জন্মঃ ৪ মে, ১৭৭৬ - মৃত্যুঃ ১৪ আগষ্ট, ১৮৪১) আছিল এজন জাৰ্মান দাৰ্শনিক, মনোবিজ্ঞানী আৰু শিক্ষাবিজ্ঞানক শৈক্ষিক শাখা হিচাপে প্ৰতিষ্ঠা কৰা দাৰ্শনিক। জন হাৰ্বাৰ্টক উত্তৰ কান্টিয়ান দাৰ্শনিকসকলৰ মাজৰ এজন বুলি মনত ৰখা হয় যি নান্দনিকতাৰ সম্পৰ্কত হেগেলৰ সম্পূৰ্ণ বিপৰীতমূখী বক্তব্য ৰাখিছিল। তেওঁৰ শৈক্ষিক দৰ্শনক হাৰ্বাৰ্টিয়ানবাদ বুলি জনা যায়।

{| class="wikitable"
!জন্ম
৪ মে, ১৭৭৬

অলডেনবাৰ্গ, ডাচি অৱ অল্ডেনবাৰ্গ
-
!মৃত্যু
১৪ আগষ্ট, ১৮৪১ (বয়স ৬৫)

গটিংগেন, হেনোভাৰ ৰাজ্য
-
colspan="2" |
-
!কাল
১৯ শ শতিকাৰ দৰ্শন
-
!পৰিসৰ
পাশ্চাত্য দৰ্শন
-
!প্ৰতিষ্ঠান
গটিংগেন বিশ্ববিদ্যালয় কনিগছবাৰ্গ বিশ্ববিদ্যালয়
-
!মুখ্য আগ্ৰহ
যুক্তি, আধ্যাত্মিকতা, জ্ঞানতত্ত্ব, নৈতিকতা, নান্দনিকতা
-
!উল্লেখযোগ্য কৰ্ম
* বহুত্ববাদী বাস্তৱবাদ
* শিক্ষাবিজ্ঞানক এক শৈক্ষিক শাখা হিচাপে
}

তথ্যসূত্ৰ
অনুপমা

অনুপমা তামিলনাডুৰ এগৰাকী ভাৰতীয় নেপথ্য কণ্ঠশিল্পী। বিশেষকৈ থিৰুদা থিৰুদা ছবিৰ "চন্দ্ৰলেখা" গীতটিৰ বাবে তেওঁ পৰিচিত। তেওঁ কৰ্ণাটকী সংগীতৰ প্ৰশিক্ষণো লাভ কৰিছে আৰু ট্ৰিনিটি কলেজ লণ্ডনৰ ৬ষ্ঠ গ্ৰেডৰ একক পিয়ানোবাদক।

১৯৬৮ চনৰ ২ ছেপ্টেম্বৰত ভাৰতৰ তামিলনাডুৰ চেন্নাইত জন্মগ্ৰহণ কৰা অনুপমা কৃষ্ণস্বামীয়ে চাৰি বছৰ বয়সৰ পৰাই কৰ্ণাটকী সংগীতৰ প্ৰশিক্ষণ লাভ কৰিছিল আৰু আঠ বছৰ বয়সৰ পৰাই স্কুলীয়া প্ৰতিযোগিতাত গান গাবলৈ আৰম্ভ কৰিছিল। নতুন দিল্লীৰ ছেইণ্ট এন্থনীছ ছিনিয়ৰ ছেকেণ্ডাৰী স্কুলৰ পৰা স্কুলীয়া শিক্ষা গ্ৰহণ কৰি ১৯৮৯ চনত নতুন দিল্লীৰ কমলা নেহৰু কলেজৰ পৰা ইংৰাজী বিষয়ত বি এ ডিগ্ৰী লাভ কৰি গায়িকা হোৱাৰ আকৰ্ষণৰ বাবে নতুন দিল্লীৰ ইণ্ডিয়ান ইনষ্টিটিউট অৱ মাছ কমিউনিকেচনৰ পৰা গণসংযোগ পাঠ্যক্ৰম এৰি দিয়ে।

অনুপমাই অপ্টিমা ৰেচপন্সৰ কাৰ্যবাহী উপাধ্যক্ষ আৰু নেচনেল ক্ৰিয়েটিভ ডাইৰেক্টৰ জে মুৰলী কৃষ্ণনৰ সৈতে বিবাহপাশত আৱদ্ধ হয় আৰু তেওঁলোক চেন্নাইত থাকে।

গণসংযোগ বিভাগৰ ছাত্ৰী হৈ থকা দিনত অনুপমাই কলেজৰ প্ৰতিযোগিতাত অংশ লৈছিল। এড এজেন্সীৰ কপি ট্ৰেইনী হিচাপে তেওঁ বিজ্ঞাপন উৎসৱত অংশগ্ৰহণ কৰাৰ সুযোগ পাইছিল।

তথ্য সংগ্ৰহ

শ্ৰেণী:মালায়ালম চলচ্চিত্ৰৰ নেপথ্য কণ্ঠশিল্পী
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:তেলুগু চলচ্চিত্ৰৰ নেপথ্য কণ্ঠশিল্পী
খুছবু গ্ৰেৱাল

খুছবু গ্ৰেৱাল এগৰাকী ভাৰতীয় নেপথ্য কণ্ঠশিল্পী আৰু অভিনেত্ৰী। তেওঁ খুছবু কোছাৰ নামেৰেও পৰিচিত। B4Uত ভিজে হিচাপে কেৰিয়াৰ আৰম্ভ কৰাৰ পিছত অভিনেত্ৰী হিচাপে পাঞ্জাবী আৰু হিন্দী ছবিত জড়িত হয়। ৰাজ: দ্য মিষ্ট্ৰী কন্টিনিউজৰ দৰে হিন্দী ছবি আৰু কেৰী অন জাটা আদি পাঞ্জাবী ছবিত অভিনয় কৰিছে। তেওঁ বেছিভাগেই নেপথ্য কণ্ঠশিল্পী হিচাপে পৰিচিত। তেওঁ বলীউডৰ ছবি হেট ষ্ট'ৰী ২ত মিট ব্ৰাদাৰ্ছৰ ৰচনা "পিংক লিপছ"ৰ বাবে স্বীকৃতি লাভ কৰে। তেওঁ মিট ব্ৰাদাৰ্ছ বেণ্ডৰ এগৰাকী মুখ্য কণ্ঠশিল্পীও।

কৰ্মজীৱন

গ্ৰেৱালে মনোৰঞ্জন উদ্যোগত ভিজে হিচাপে নিজৰ কেৰিয়াৰ আৰম্ভ কৰিছিল[5] আৰু তাৰ পিছত পাঞ্জাবী আৰু হিন্দী ছবিলৈ আগবাঢ়িছিল। ভিজে হিচাপে তেওঁ বলীউডৰ সুপৰিচিত চেলিব্ৰিটিসকলৰ সাক্ষাৎকাৰ লৈছিল। গ্ৰেৱালে মুণ্ডে ইউ কে দে, কেৰী অন জাটা আৰু ভাজী ইন প্ৰব্লেম আদি পাঞ্জাবী ছবিত অভিনয়ো কৰিছে। টিভি ধাৰাবাহিক যেনে দিল দোস্তী ডান্স, ৰং বদলতী ওঢ়নী, ছজ্জে-ছজ্জে কা প্যাৰ আদিতো অভিনয় কৰিছে।

তথ্য সংগ্ৰহ

শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:পাঞ্জাবী চলচ্চিত্ৰৰ অভিনেত্ৰী
অজগৰ সাপ

অজগৰ সাপ (, বৈজ্ঞানিক নাম-Python reticulatus) দক্ষিণ-পূব এছিয়াত দেখা পোৱা এবিধ সাপৰ প্ৰজাতি৷ বিশ্বৰ আটাইতকৈ দীঘল সাপ হিচাপে ইয়াক আখ্যা দিয়া হয়৷

বিৱৰণ

অজগৰ সমগ্ৰ এছিয়া মহাদেশৰ স্থানীয় সাপবোৰৰ ভিতৰত আটাইতকৈ বৃহৎ সাপৰ প্ৰজাতি৷ সুমাত্ৰাত পোৱা প্ৰায়ভাগ অজগৰ সাপৰেই দেহৰ দৈৰ্ঘ্য ১.৫-৬.৫ মিটাৰ পৰ্যন্ত আৰু ওজন ১-৭৫ কিলোগ্ৰাম পৰ্যন্ত হয়৷
লাওখোলাৰ চিত্ৰ|
ইহঁতৰ ৰঙৰ সাজোন অতি জটিল জ্যামিতিক সাজোন, য'ত বিভিন্ন ৰং সন্নিবিষ্ট হৈ থাকে। পিঠিত কাষৰ ফালে সুক্ষ্ম চিহ্ন আৰু মধ্যাংশ পাতলীয়া ৰঙেৰে সজ্জিত হীৰাকৃতিৰ এটা শ্ৰেণী থাকে। বিস্তৃত ভৌগোলিক পৰিসৰৰ এই প্ৰজাতিটোৰ, আকাৰ, ৰং আদিৰ যথেষ্ট ভিন্নতা দেখা পোৱা যায়।

বিতৰণ

অজগৰ সাপ দক্ষিনপূৱ এচিয়া (নিকোবৰ দ্বীপপুঞ্জ, উত্তৰপূৱ ভাৰত, বাংলাদেশ, বাৰ্মা, থাইলেণ্ড, লাৱজ, কেম্ব'ডিয়া, ভিয়েটনাম, মালেচিয়া, আৰু চিংগাপুৰ) ইণ্ডোনেচিয়া আৰু ইণ্ড'-অষ্ট্ৰেলিয়ান দ্বীপপুঞ্জ (সুমাত্ৰা, মেন্টাৱাই দ্বীপপুঞ্জ, নাটোনা দ্বীপপুঞ্জ, বৰ্নেঅ', ছুলাৱেচি, জাভা, লম্বক, ছুম্বাৱা, ছুম্বা, ফ্ল'ৰেছ, টাইম'ৰ, মালোকো, টানিম্বাৰ দ্বীপপুঞ্জ) আৰু ফিলিপাইনত পোৱা যায়।

তথ্যসূূূূত্ৰ

লগতে চাওক

Auliya, M.A. (2003): Taxonomy, Life History and Conservation of Giant Reptiles in West Kalimantan. Ph.D. thesis, University of Bonn.
Auliya, M.A.; Mausfeld, P.; Schmitz, A. & Böhme, W. (2002): Review of the reticulated python (Python reticulatus Schneider, 1801) with the description of new subspecies from Indonesia. Naturwissenschaften 89(5): 201–213. (HTML abstract, electronic supplement available to subscribers)
Raven, H.C. (1946): Adventures in python country. Natural History 55: 38–41.
Schneider, J.G. 1801. Historiae Amphibiorum naturalis et literariae Fasciculus Secundus continens Crocodilos, Scincos, Chamaesauras, Boas, Pseudoboas, Elapes, Angues, Amphisbaenas et Caecilias. Frommann. Jena. vi + 364 pp. + 2 plates. ("[Boa] Reticulata", pp. 264-266.)
Shine R, Ambariyanto, Harlow PS, Mumpuni. Reticulated pythons in Sumatra: biology, harvesting and sustainability. Biol. conserv. ISSN 0006-3207. Abstract at CAT.INIST. Accessed 12 September 2007.

বাহ্যিক সংযোগ

Reticulated python life history at Reticulatedpython.info . Accessed 7 November 2009
Python reticulatus at ReptileExpert.org. Accessed 22 August 2011.
Reticulated python at Answers.com. Accessed 12 September 2007.
Study of man-eating snakes: Snakes are predators on, prey of, and competitors with primates Cornell Chronicle Online. Accessed 22 December 2011.

শ্ৰেণী:সাপ
শিৱ

শিৱ (; আক্ষৰিক অৰ্থ "শুভ" বা "মঙ্গল") এজন হিন্দু দেৱতা। তিনি ত্ৰিমূৰ্তিৰ (হিন্দুসকলৰ মতে তিনিটা বিশেষ প্ৰাথমিক দৈৱসত্তা) অন্যতম। ত্ৰিমূৰ্তিৰ শিৱ হৈছে ধ্বংসৰ প্ৰতীক। হিন্দুধৰ্মৰ শৈৱ শাখা সম্প্ৰদায়ৰ মতে, শিৱই হ’ল সৰ্বোচ্চ ঈশ্বৰ। যিসকল হিন্দুধৰ্মাবলম্বীয়ে শিৱকেই প্ৰধান দেৱতা বুলি জ্ঞান কৰে তেখেতৰ পূজা কৰে, তেখেতসকল "শৈৱ" নামে পৰিচিত। বৈষ্ণৱ আৰু শাক্তসকলৰ লেখিয়া শৈৱধৰ্মও হিন্দুধৰ্মৰ অন্যতম প্ৰধান শাখা-সম্প্ৰদায়।

উদ্ধৃতি

হিমালয়ৰ ভৌগোলিক অৱস্থান এনেধৰণৰ যে ইয়াৰ মাজেদি এজনে কৈলাশ আৰু মানসৰোৱৰ অঞ্চললৈ লৈ যায়, পশ্চিম তিব্বত, আৰু ভগৱান শিৱৰ বাসস্থান বুলি হিন্দু আৰু তেওঁলোকৰ পূৰ্বপুৰুষসকলে হাজাৰ হাজাৰ বছৰৰ পৰাই চিনি পায়।
প্ৰদীপ চামৰীয়া, কৈলাশ মনসাৰোৱৰ অন দ্য ৰাগড ৰোড টু ৰিভেলেচন, অভিনৱ পাব্লিকেচনছ, ৪ জানুৱাৰী ২০১৪, পৃ. ২৩
শিৱ কোনো কাৰণতে অবৈদিক দেৱতা নহয়, আৰু ইন্দ্ৰই জনপ্ৰিয় হিন্দু ধৰ্মৰ পৰা প্ৰকৃততে কেতিয়াও নোহোৱা হোৱা নাছিল বৰঞ্চ আন এটা নামেৰে জীয়াই আছে।
কোনৰাড এল'ষ্ট, আপডেট অন আৰ্যান ইনভেজন ডিবেট (১৯৯৯)

উৎস

বাহ্যিক সংযোগ

শ্ৰেণী:হিন্দু দেৱ-দেৱী
উইলিয়াম ৱাৰ্ড

উইলিয়াম ৱাৰ্ড (? -- ১ আগষ্ট ১৮৭৩) অসমলৈ অহা এগৰাকী খৃষ্টান মিছনেৰী, 'অৰুনোদই' কাকতৰ সম্পাদক আৰু বাইবেলৰ অসমীয়া ভাঙনিৰ উদ্যোক্তাসকলৰ অন্যতম। ১৮৪৩ চনত খৃষ্টান ধৰ্মত দীক্ষা লৈ আমেৰিকাৰপৰা ১৮৫০ চনত আহি গুৱাহাটীত উপস্থিত হয় আৰু 'বেপ্টিষ্ট মিছন'ত যোগ দিয়ে। ১৮৫৭ চনৰপৰা ১৮৬০ চনলৈ স্বাস্থ্যোদ্ধাৰৰ বাবে আমেৰিকালৈ যায়। উভতি আহি শিৱসাগৰ বেপ্টিষ্ট মিছনত যোগ দিয়ে। ১৮৬১ চনৰপৰা শিৱসাগৰ এৰালৈ (১৮৬৮/১৮৬৯) 'অৰুণোদই' কাকতৰ সম্পাদনাৰ দায়িত্বত আছিল।

তথ্য সমল

শ্ৰেণী:সংক্ষিপ্ত জীৱনী
শ্ৰেণী:আমেৰিকান বেপ্তিষ্ট মিছনেৰী
খেজাৰলি হত্যাকাণ্ড

১৭৩০ চনৰ ছেপ্টেম্বৰ মাহত উত্তৰ ভাৰতত খেজাৰলী হত্যাকাণ্ড সংঘটিত হৈছিল, যেতিয়া মাৰোৱাৰ মহাৰাজ অভয় সিঙৰ নিৰ্দেশত খেজৰি গছৰ বাগিছা এখন মনে মনে কাটি পেলোৱাৰপৰা ৰক্ষা কৰিবলৈ চেষ্টা কৰি থকা অৱস্থাত ৩৬৩ জন বিষ্ণোইক হত্যা কৰিছিল। অভয় সিঙে নতুন ৰাজপ্ৰাসাদৰ কাঠৰ যোগান ধৰিবলৈ খেজাৰলি গাঁৱৰ গছ কাটিবলৈ সৈন্য পঠিয়াইছিল। তেওঁৰ মন্ত্ৰী গিৰিধৰ ভাণ্ডাৰীৰ নিৰ্দেশত এই হত্যাকাণ্ড সংঘটিত হয়। এই প্ৰচেষ্টাই পৰিৱেশৰ পোষকতাত দীৰ্ঘম্যাদী প্ৰভাৱ পেলায় আৰু পিছলৈ এই হত্যাকাণ্ড ২০ শতিকাৰ চিপকো আন্দোলনৰ পূৰ্বসূৰী হিচাপে পৰিচিত হয়। প্ৰতিবাদকাৰীসকলৰ আত্মত্যাগৰ বাবে শাসকে পূৰ্বৰ গছ কটাৰ আদেশ ঘূৰাই লৈছিল।

ইতিহাস

১৭৩০ চনত অভাই সিঙে তেওঁৰ এজন মন্ত্ৰী গিৰিধৰ ভাণ্ডাৰীক নতুন ৰাজপ্ৰাসাদ নিৰ্মাণত ব্যৱহাৰৰ বাবে কাঠ সংগ্ৰহ কৰিবলৈ প্ৰেৰণ কৰে; কিছুমান সূত্ৰই কয় যে ৰাজপ্ৰাসাদটো নিৰ্মাণ কৰিবলৈ কাঠৰ প্ৰয়োজন হৈছিল, আনহাতে আন কিছুমানে লক্ষ্য কৰিছে যে মাৰৱাৰসকলে গছবোৰ জ্বলাই চূণ সৃষ্টি কৰাৰ উদ্দেশ্য লৈছিল।

পৰিস্থিতি তীব্ৰতৰ হৈ পৰাত মাৰৱান দলে উৎকোচৰ বিনিময়ত গাঁৱৰ কেৱল খেজৰি গছবোৰ এৰি দিয়াৰ প্ৰস্তাৱ দিলে। কিন্তু ইয়াক বিষ্ণোই মূল্যবোধৰ ভয়াবহ অপমান হিচাপে গণ্য কৰা হৈছিল আৰু অমৃতাই ঘোষণা কৰিছিল যে গছবোৰ কাটিবলৈ দিয়াতকৈ মৃত্যুৱেই ভাল। তেওঁ আৰু তেওঁৰ পৰিয়ালে গছবোৰক ৰক্ষা কৰিবলৈ খেজৰী গছবোৰক সাবটি ধৰিবলৈ ধৰিলে। এই তিৰস্কাৰত ক্ষুব্ধ হৈ মৰৱানসকলে গছ কাটিবলৈ আৰম্ভ কৰাৰ আগতে অমৃতা আৰু তেওঁৰ তিনিগৰাকী কন্যাৰ মূৰ কাটি পেলায়।

জেহনাদৰ গছজোপাৰ অব্যাহত থকা অপৱিত্ৰতাৰ খবৰ দ্ৰুতগতিত ৰাজস্থানৰ বিষ্ণোই জনসাধাৰণৰ মাজত বিয়পি পৰিল। মুঠতে ৮৩খন গাঁৱৰ বিষ্ণোইসকলে গছবোৰ বচাবলৈ চেষ্টা কৰি জেহনাদলৈ যাবলৈ আৰম্ভ কৰে

বিষ্ণোইসকলৰ নিষ্ক্ৰিয় প্ৰতিৰোধত স্তম্ভিত হৈ অভয় সিঙে নিজৰ লোকসকলক স্মৰণ কৰি ব্যক্তিগতভাৱে মন্ত্ৰীৰ এই কাৰ্য্যৰ বাবে ক্ষমা বিচাৰি গাঁওখনলৈ যাত্ৰা কৰে। খেজাৰলিৰ কেইবাটাও মন্দিৰ আৰু এটা চেনোটাফত এই হত্যাকাণ্ডৰ স্মৃতিচাৰণ কৰা হয় আৰু এই গাঁওখনত এই অনুষ্ঠানৰ সন্মানত বাৰ্ষিক বিষ্ণোই অনুষ্ঠান অনুষ্ঠিত হয়।

তথ্যসূত্ৰ

শ্ৰেণী:নৰসংহাৰ
শ্ৰেণী:আন্দোলন